Nafarroako Parlamentuko Mahaiak, 2020ko azaroaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Juan Luis Sánchez de Muniáin Lacasia jaunak aurkeztutako galdera, Ten Brinke multinazionalak Superser-en antzinako lurzatiaren esleipen-baldintzak betetzeko bermeei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko azaroaren 16an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Juan Luis Sánchez de Muniáin Lacasia jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Lurraldearen Antolamenduko eta Etxebizitzako kontseilariak Osoko Bilkuran ahoz erantzun dezan:

Zer berme daude, gaur egun, Ten Brinke multinazionalak bete ditzan Nafarroako Gobernuak, Nasuvinsaren bidez, Superser-en antzinako lurzatiaren jabetza esleitu zionean ezarritako baldintzak?

Iruñean, 2020ko azaroaren 12an

Foru parlamentaria: Juan Luis Sánchez de Muniáin Lacasia